Speculaţiile privind separarea dintre Ben Affleck şi Jennifer Lopez continuă peste Ocean, iar presa americană susține chiar că actorul e gata să divorțeze de celebra sa parteneră.
Luni seară, artista de origine portoricană a participat la premiera celui mai recent film al ei, Atlas, în Los Angeles. Ea nu a fost însoţită de Affleck, dar purta verigheta.
Pe fondul informaţiilor privind tensiunile din căsnicia cu Ben Affleck, artista în vârstă de 54 de ani a pozat pe covorul roşu la premiera filmului de acţiune ştiinţifico-fantastic de pe Netflix, la Egyptian Theatre din Hollywood.
Aflleck, în vârstă de 51 de ani, nu a participat la premieră, deoarece filmează pentru The Accountant 2.
În acest tip, PageSix scrie că Ben Affleck e pregătit de divorț. ”Dacă ar exista o metodă să divorțeze pe motiv de nebunie temporară, ar face-o. El simte că ultimii doi ani au fost doar un coșmar viu, iar acum și-a venit în simțuri și înțelege că nu există vreo cale ca această căsnicie să meargă”, a declarat o sursă apropiată lui Ben Affleck pentru publicația menționată.